Publication: Magyar Közlöny
Issue: MK-2006-60 (Year: 2006, Number: 60)
Era: 2004-2010
Section: 19/2005. (IV. 12.) GKM rendelet módosításáról
Paragraph Index: 658

20. Annak igazolása (és, ha szükséges, magyarázata), hogy a tranzakció az alábbiakat foglalja magában/az alábbiak jellemzik: − Valamely konkrét gazdasági társaság finanszírozására kerül sor, azzal a kikötéssel, hogy a hitelező elfogadja, hogy az adott gazdasági társaság cash-flow-ja és bevételei jelentik majd a hitel visszafizetésének forrását, illetve a gazdasági társaság eszközei jelentik majd a hitel fedezetét. − Valamely (jogi és gazdasági értelemben) önálló projekt társasággal, pl. speciális célra létrehozott társasággal bonyolított export tranzakciók finanszírozására kerül sor, olyan befektetések esetén, amelyek megtermelik saját bevételeiket. − A projektben résztvevő partnerek között megfelelő kockázat-megosztás működik, pl. a magánszektorhoz tartozó, illetve hitelképes állami tulajdonosok, exportőrök, hitelezők, a beruházás eredményének hasznosítói (off-takers), ideértve a megfelelő szervezet között. − A projektből származó cash-flow a visszafizetési időszak teljes időtartama alatt elegendőnek bizonyul a működési költségek fedezésére, valamint a külső adósságszolgálati kötelezettségek teljesítésére. − Először a működési költségek és az adósságszolgálati kötelezettségek teljesítéséhez szükséges összegek kerülnek kielégítésre a projektből származó bevételekből. − Nem állami vevő/hitelfelvevő részesül támogatásban állami hitelkockázat nélkül. − A projekt bevételei/eszközei mögött eszköz-alapú biztosítékok állnak, pl. engedményezés, zálog, bevételi számlák. − Csak korlátozottan van, vagy egyáltalán nincs lehetőség magánszektorbeli tulajdonosok/szponzorok támogatásának megszerzésére a project lezárását követően.

Source: https://magyarkozlony.hu/hivatalos-lapok/2da8c4d10b10c01e7dffbc8071251e2e9f03e512/dokumentumok/824928c5afbb621bac5a254297de5c3abca2adda/letoltes